PMIndiaData/PMIndiaSum huggingface dataset:
സശസ്ത്ര സീമാ ബല്ലില്‍ കേന്ദ്ര  ഗ്രൂപ്പ് എ സര്‍വ്വീസ് അനുവദിക്കുന്നതിനും ഗ്രൂപ്പ് എ എക്‌സിക്യൂട്ടീവ് ഓഫീസരുടെ കേഡര്‍ അവലോകനത്തിനും മന്ത്രിസഭയുടെ അംഗീകാരം

സശസ്ത്ര സീമാ ബല്ലില്‍ (എസ്.എസ്.ബി) കേന്ദ്ര ഗ്രൂപ്പ് എ സര്‍വ്വീസ് അനുവദിക്കുന്നതിനും ഗ്രൂപ്പ് എ എക്‌സിക്യൂട്ടീവ് ഓഫീസരുടെ കേഡര്‍ അവലോകനം ചെയ്യുന്നതിനുള്ള നിര്‍ദ്ദേശത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. എസ്.എസ്.ബിയുടെ പ്രവര്‍ത്തനപരവും ഭരണപരവുമായ കാര്യക്ഷമത വര്‍ദ്ധിപ്പിക്കുന്നതിനായി അസിസ്റ്റന്റ് കമന്റാന്റ് മുതല്‍ ഇന്‍സ്‌പെക്ടര്‍ ജനറല്‍ വരെ വിവിധ റാങ്കുകളിലായി 19 പുതിയ തസ്തികകള്‍ സൃഷ്ടിക്കും. നിലവിലുള്ള ഗ്രൂപ്പ് എ തസ്തികകളുടെ ഘടന 1253 ല്‍ നിന്നും 1272 ആയി ഉയര്‍ത്തും. അത് താഴെപ്പറയും പ്രകാരമാണ് : 1. രണ്ട് ഇന്‍സ്‌പെക്ടര്‍ ജനറല്‍ തസ്തികള്‍ വര്‍ദ്ധിപ്പിക്കും(എസ്.എ.ജി തലത്തില്‍) 2. ഡി.ഐ.ജി/കമാന്റാന്റുമാരുടെ തസ്തികകളില്‍ 11 എണ്ണം വര്‍ദ്ധിപ്പിക്കും (ജെ.എ.ജി തലത്തില്‍) 3. ഡെപ്യൂട്ടി കമ്മിഷണറുടെ തസ്തികകളില്‍ രണ്ടെണ്ണം വര്‍ദ്ധിപ്പിക്കും (എസ്.ടി.എസ് തലത്തില്‍) 4. എ.സിമാരുടെ 4 തസ്തികകള്‍ വര്‍ദ്ധിപ്പിക്കും (ജെ.റ്റി.എസ് തലത്തില്‍) പശ്ചാത്തലം. അതിര്‍ത്തി പ്രദേശങ്ങളിലെ ജനവിഭാഗങ്ങളില്‍ സുരക്ഷാ ബോധം വളര്‍ത്തുന്നതിനും ദേശീയതലത്തില്‍ സുരക്ഷയെ കുറിച്ചുള്ള അവബോധം സൃഷ്ടിക്കുന്നതിനും വേണ്ടി 1963 ലാണ് എസ്.എസ്.ബി. രൂപീകിരച്ചത്. 2001 ല്‍ കേന്ദ്ര ആഭ്യന്തര വകുപ്പിന് കൈമാറിയ ശേഷം ഇന്‍ഡോ – നേപ്പാള്‍, ഇന്‍ഡോ – ഭൂട്ടാന്‍ അതിര്‍ത്തികള്‍ സംരക്ഷിക്കാനുള്ള ചുമതല എസ്.എന്‍.ബി. യ്ക്കാണ്. ഇടത് തീവ്രവാദം കൂടുതല്‍ ശക്തമായ സ്ഥലങ്ങളിലും ജമ്മു-കാശ്മീര്‍, അസ്സം എന്നിവിടങ്ങളില്‍ ചാരവിരുദ്ധ പ്രവര്‍ത്തനത്തിനും/ആക്രമണചുമതലകള്‍ക്കുമായും എസ്.എസ്.ബിയെ വിന്യസിച്ചിട്ടുണ്ട്. നിലവില്‍ 73 ബറ്റാലിയനുകള്‍ക്കായി (2 എന്‍.ഡി.ആര്‍.എഫ് ബറ്റാലിയന്‍ ഉള്‍പ്പെടെ) 96,093 ആണ് സേനയുടെ അനുവദനീയമായ ശേഷി. നേരത്തെ 2005, 2010, 2011 കാലഘട്ടങ്ങളില്‍ ശേഷിവര്‍ദ്ധിപ്പിക്കലും പുനസംഘടനാ പ്രവര്‍ത്തനങ്ങളും നടന്നിട്ടുണ്ട്.
സ്റ്റോക്ക് എക്‌സ്‌ചേഞ്ചുകളിലെ വിദേശനിക്ഷേപ പരിധി  ഉയര്‍ത്താനുള്ള നിര്‍ദ്ദേശത്തിന് അംഗീകാരം

വിദേശ സ്‌റ്റോക്ക് എക്‌സ്‌ചേഞ്ചുകള്‍, ഡെപ്പോസിറ്ററി, ബാങ്കിംഗ് കമ്പനി, ഇന്‍ഷുറന്‍സ് കമ്പനി, കമ്മോഡിറ്റി ഡെറിവേറ്റീവ് എക്‌സ്‌ചേഞ്ച് എന്നിവയ്ക്ക് രാജ്യത്തെ സ്‌റ്റോക്ക് എക്‌സ്‌ചേഞ്ചുകളില്‍ ഓഹരി സ്വന്തമാക്കുന്നതിനുള്ള പരിധി (ഫോറിന്‍ ഷെയര്‍ ഹോള്‍ഡിംഗ് ലിമിറ്റ്) 5 ശതമാനത്തില്‍നിന്ന് 15 ശതമാനമായി ഉയര്‍ത്താനുള്ള നിര്‍ദ്ദേശത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഫോറിന്‍ പോര്‍ട്ട്‌ഫോളിയോ നിക്ഷേപകര്‍ക്ക് സെക്കന്‍ഡറി വിപണിയില്‍നിന്നല്ലാതെ നേരിട്ട് ഓഹരികള്‍ സ്വന്തമാക്കാന്‍ അനുവദിക്കണമെന്ന നിര്‍ദ്ദേശവും കേന്ദ്ര മന്ത്രിസഭായോഗം അംഗീകരിച്ചു. ആധുനിക സാങ്കേതിക വിദ്യകളും ഏറ്റവും മികച്ച പ്രവര്‍ത്തനരീതികളും സ്വായത്തമാക്കാന്‍ ഈ തീരുമാനം ഇന്ത്യന്‍ സ്റ്റോക്ക് എക്‌സ്‌ചേഞ്ചുകളെ സഹായിക്കും. ഇന്ത്യന്‍ മൂലധന വിപണിയുടെ വളര്‍ച്ചയ്ക്കും വികാസത്തിനും ഇത് കരുത്തേകും. 2016-17 പൊതു ബജറ്റില്‍ ധനമന്ത്രി ശ്രീ.അരുണ്‍ ജെയ്റ്റ്‌ലി നടത്തിയ പ്രഖ്യാപനത്തിന്റെ തുടര്‍ച്ചയായിട്ടാണ് ഈ തീരുമാനം.
ബില്‍ ഗേറ്റ്‌സ് പ്രധാനമന്ത്രിയെ സന്ദര്‍ശിച്ചു

ബില്‍ ആന്‍ഡ് മെലിന്‍ഡ ഗേറ്റ്‌സ് ഫൗണ്ടേഷന്‍ സഹ ചെയര്‍മാനും ട്രസ്റ്റിയുമായ ശ്രീ. ബില്‍ ഗേറ്റ്‌സ് പ്രധാനമന്ത്രി ശ്രീ. നരേന്ദ്രമോദിയെ സന്ദര്‍ശിച്ചു. മലിനീകരണം സൃഷ്ടിക്കാത്ത ഊര്‍ജം, സാമ്പത്തിക ഉള്‍ച്ചേര്‍ക്കല്‍, ശുചിത്വം, ആരോഗ്യം, പോഷകാഹാരം തുടങ്ങിയ വിഷയങ്ങള്‍ ഇരുവരും ചര്‍ച്ച ചെയ്തു. പുനരുപയോഗിക്കാവുന്ന ഊര്‍ജത്തിന്റെ കാര്യത്തില്‍ ഇന്ത്യക്കുണ്ടാക്കാന്‍ സാധിച്ച നേട്ടത്തെ അഭിനന്ദിച്ച ശ്രീ. ബില്‍ ഗേറ്റ്‌സ് മലിനീകരണം സൃഷ്ടിക്കാത്ത ഊര്‍ജത്തിന്റെ വില കുറച്ചുകൊണ്ടുവരേണ്ടതിന്റെ ആവശ്യകത ഉയര്‍ത്തിക്കാട്ടി. സാമ്പത്തിക ഉള്‍ച്ചേര്‍ക്കലില്‍ ഗണ്യമായ പുരോഗതി ഉണ്ടായിട്ടുണ്ടെന്ന് അദ്ദേഹം വിലയിരുത്തി. ഇക്കാര്യത്തില്‍ കൂടുതല്‍ പ്രവര്‍ത്തനങ്ങള്‍ നടത്തുന്നതിനു പിന്തുണ പ്രഖ്യാപിക്കുകയും ചെയ്തു. തപാല്‍സംവിധാനത്തെ ശക്തിപ്പെടുത്തി രാജ്യത്തങ്ങോളമിങ്ങോളം ഹൈബ്രിഡ് പെയ്‌മെന്റ് ബാങ്കുകള്‍ തുടങ്ങാനുള്ള പദ്ധതി ചര്‍ച്ചയില്‍ പരാമര്‍ശിക്കപ്പെട്ടു. ആരോഗ്യമേഖലയില്‍ നടക്കുന്ന പ്രവര്‍ത്തനങ്ങളെ, വിശേഷിച്ച് പുതിയ പ്രതിരോധ കുത്തിവെപ്പുകള്‍ ഏര്‍പ്പെടുത്തിയതിനെ, ആരോഗ്യമേഖലയെക്കുറിച്ചുള്ള ചര്‍ച്ചയില്‍ ശ്രീ. ബില്‍ ഗേറ്റ്‌സ് അഭിനന്ദിച്ചു. സ്വച്ഛ് ഭാരത് പദ്ധതിയെക്കുറിച്ചും ശുചിത്വനിലവാരം മെച്ചപ്പെടുത്താനുള്ള ഗവണ്‍മെന്റിന്റെ ശ്രമങ്ങളെക്കുറിച്ചും ഇരുവരും ചര്‍ച്ച ചെയ്തു.
ഉസ്താദ് ഹുസൈന്‍ സൈദ്ദൂദീന്‍ ദാഗറുടെ നിര്യാണത്തില്‍ പ്രധാനമന്ത്രി അനുശോചിച്ചു.

വിഖ്യാത ഹിന്ദുസ്ഥാനി ഗായകന്‍ ഉസ്താദ് ഹുസൈന്‍ സൈദ്ദൂദീന്‍ ദാഗറുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ഹുസൈന്‍ സൈദ്ദൂദീന്‍ ദാഗറുടെ വിയോഗം വേദനാജനകമാണ്. ഹിന്ദുസ്ഥാനി ക്ലാസ്സിക്കല്‍ സംഗീതത്തിന് അദ്ദേഹം നല്‍കിയ സംഭാവനകള്‍ തലമുറകള്‍ ഓര്‍ത്തിരിക്കും. ‘സംഗീതാസ്വാദകര്‍ക്ക് പ്രചോദനമായ ഹുസൈന്‍ സൈദ്ദൂദീന്‍ ദാഗറുടെ സംഗീതത്താല്‍ ലോകത്തും രാജ്യത്തെമ്പാടുമുള്ള ജനങ്ങള്‍ വശീകരിക്കപ്പെട്ടിരുന്നു ‘, പ്രധാനമന്ത്രി പറഞ്ഞു.
ശ്രീലങ്കയില്‍ വെള്ളപ്പൊക്കവും ഉരുള്‍പൊട്ടലുകളും നിമിത്തമുണ്ടായ ആള്‍നാശത്തിലും നാശനഷ്ടങ്ങളിലും പ്രധാനമന്ത്രി അനുശോചിച്ചു

ശ്രീലങ്കയില്‍ വെള്ളപ്പൊക്കവും ഉരുള്‍പൊട്ടലുകളും നിമിത്തമുണ്ടായ ആള്‍നാശത്തിലും നാശനഷ്ടങ്ങളിലും പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘ശ്രീലങ്കയില്‍ വെള്ളപ്പൊക്കവും ഉരുള്‍പൊട്ടലുകളും നിമിത്തമുണ്ടായ ആള്‍നാശത്തിലും വസ്തുവകകള്‍ക്കുണ്ടായ നാശത്തിലും ഇന്ത്യ അനുശോചിക്കുന്നു. പിന്തുണ അനിവാര്യമായ ഈ ഘട്ടത്തില്‍ നാം ശ്രീലങ്കയിലെ സഹോദരീസഹോദരന്‍മാര്‍ക്കൊപ്പം നില്‍ക്കുന്നു. ദുരിതാശ്വാസത്തിനുള്ള സാധനങ്ങളുമായി നമ്മുടെ കപ്പലുകള്‍ അയക്കുകയാണ്. ആദ്യകപ്പല്‍ നാളെ രാവിലെ കൊളംബോയിലെത്തും. രണ്ടാമത്തേത് ഞായറാഴ്ച എത്തും. കൂടുതല്‍ സഹായം പിറകെ ലഭ്യമാക്കും.’, പ്രധാനമന്ത്രി പറഞ്ഞു.
ജന്മദിനാശംസകൾ നേർന്ന പ്രമുഖർക്ക് പ്രധാനമന്ത്രി നന്ദി അറിയിച്ചു

പ്രധാനമന്ത്രി ശ്രീ. നരേന്ദ്ര മോദി തനിക്ക് ജന്മദിനാശംസകൾ നേർന്ന രാഷ്ട്രപതി, ഉപരാഷ്ട്രപതി, മറ്റ് ലോക നേതാക്കൾ എന്നിവർക്ക് നന്ദി രേഖപ്പെടുത്തി. രാഷ്ട്രപതിക്കുള്ള മറുപടിയിൽ പ്രധാനമന്ത്രി പറഞ്ഞു: "ബഹുമാനപ്പെട്ട രാഷ്ട്രപതി, അങ്ങയുടെ അഭിനന്ദനത്തിന്റെ ഈ വിലയേറിയ സന്ദേശത്തിന് ഹൃദയത്തിന്റെ അടിത്തട്ടിൽ നിന്ന് നന്ദി." ഉപരാഷ്ട്രപതിക്കുള്ള മറുപടിയിൽ പ്രധാനമന്ത്രി പറഞ്ഞു: ചിന്തോദ്ദീപകമായ ആശംസകൾക്ക് ഉപരാഷ്ട്രപതി വെങ്കയ്യ നായിഡു ഗാരു " ശ്രീലങ്കൻ പ്രസിഡന്റിന് നൽകിയ മറുപടിയിൽ പ്രധാനമന്ത്രി പറഞ്ഞു: "ആശംസകൾക്ക് പ്രസിഡന്റ് @ഗോതബയയ്‌ക്കു നന്ദി." നേപ്പാൾ പ്രധാനമന്ത്രിക്ക് നൽകിയ മറുപടിയിൽ പ്രധാനമന്ത്രി പറഞ്ഞു: "പ്രധാനമന്ത്രി ഷെബി ഡ്യുബ ,താങ്കളുടെ നല്ല ആശംസകൾക്ക് ഞാൻ നന്ദി പറയുന്നു." ശ്രീലങ്കയിലെ പ്രധാനമന്ത്രിക്ക് നൽകിയ മറുപടിയിൽ പ്രധാനമന്ത്രി പറഞ്ഞു: "എന്റെ സുഹൃത്ത്, പ്രധാനമന്ത്രി രാജപക്സെ, ആശംസകൾക്ക് നന്ദി." ഡൊമിനിക്കയിലെ പ്രധാനമന്ത്രിക്ക് നൽകിയ മറുപടിയിൽ പ്രധാനമന്ത്രി പറഞ്ഞു: "മനോഹരമായ ആശംസകൾക്ക് നന്ദി, പ്രധാനമന്ത്രി റൂസ്വെൽറ്റ് സ്കെറിറ്റ്" നേപ്പാളിലെ മുൻ പ്രധാനമന്ത്രിക്ക് നൽകിയ മറുപടിയിൽ പ്രധാനമന്ത്രി പറഞ്ഞു: "നന്ദി, ശ്രീ കെ പി ശർമ്മ ഒലി "
ഗുവാഹത്തി വിമാനത്താവളത്തിലെ ഭൂമി അസ്സം വ്യവസായ വികസന കോര്‍പ്പറേഷന് പാട്ടത്തിന് നല്‍കാന്‍ മന്ത്രിസഭയുടെ അംഗീകാരം

ഗുവാഹത്തിയിലെ ഗോപിനാഥ് ബൊര്‍ദലോയ് അന്താരാഷ്ട്ര വിമാനത്താവളത്തിലെ എയര്‍പോര്‍ട്ട് അതോറിറ്റി ഓഫ് ഇന്ത്യയുടെ പക്കലുള്ള 4050 ചതുരശ്ര മീറ്റര്‍ ഭൂമി അസ്സം ഗവണ്‍മെന്റ് ഉടമസ്ഥതയിലുള്ള വ്യവസായ വികസന കോര്‍പ്പറേഷന് (എഐഡിസി) പാട്ടത്തിന് നല്‍കാനുള്ള നിര്‍ദ്ദേശത്തിന് പ്രധാനമന്ത്രിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. വേഗത്തില്‍ കേടാകുന്ന ചരക്കുകള്‍ സൂക്ഷിക്കുന്നതിനുള്ള കേന്ദ്രം സ്ഥാപിക്കുന്നതിനും വിമാനത്താവളത്തിന്റെ ഭാവി വികസനത്തിനും വേണ്ടിയായിരിക്കും ഈ ഭൂമി വിനിയോഗിക്കുക. പ്രതി വര്‍ഷം ഒരു രൂപയുടെ നാമമാത്ര തുക ലൈസന്‍സ് ഫീയായി ഈടാക്കി കൊണ്ട് ഏഴുവര്‍ഷത്തേക്കാണ് പാട്ടക്കരാറില്‍ ഒപ്പുവെയ്ക്കുക. ആദ്യ ഏഴുവര്‍ഷ കാലാവധി കഴിഞ്ഞാല്‍ തുടര്‍ന്നുള്ള പാട്ടക്കാലാവധി അപ്പോള്‍ നിലവിലുള്ള നയപ്രകാരം നിശ്ചയിക്കും.
പ്രധാനമന്ത്രിയുടെ ഉപഭോക്തൃ അവകാശദിന ആശംസകള്‍; ഡിജിറ്റല്‍ ഇടപാടുകള്‍ നടത്താന്‍ ആഹ്വാനം

ലോക ഉപഭോക്തൃ അവകാശ ദിനത്തില്‍ ഉപഭോക്താക്കളെ അഭിനന്ദിച്ച പ്രധാനമന്ത്രി ശ്രീ. നരേന്ദ്ര മോദി, ഡിജിറ്റല്‍ ഇടപാടുകള്‍ നടത്താന്‍ തയ്യാറാകണമെന്ന് ആഹ്വാനം ചെയ്തു. ‘നമ്മുടെ സമ്പദ്‌വ്യവസ്ഥയുടെ കരുത്തിന്റെ അടിസ്ഥാനമായ വാങ്ങല്‍ശേഷിക്ക് ഉടമയായ ഉപഭോക്താവിന് ലോക ഉപഭോക്തൃ അവകാശ ദിനത്തില്‍ ആശംസകള്‍ നേരുന്നു. ഉപഭോക്താക്കളുടെ അവകാശങ്ങള്‍ സംരക്ഷിക്കുകയും പരാതികള്‍ പരിഹരിക്കുകയും ചെയ്യുന്നതിന് ഉതകുന്ന പല പദ്ധതികളും നടപ്പാക്കാനുള്ള ശ്രമത്തിലാണ് ഇന്ത്യാ ഗവണ്‍മെന്റ്. ഈ ലോക ഉപഭോക്തൃ അവകാശ ദിനത്തില്‍ ഡിജിറ്റല്‍ ഇടപാടുകളിലേക്കു മാറാനും അഴിമതിയും കള്ളപ്പണവും അവസാനിപ്പിക്കാനുള്ള ശ്രമത്തിന്റെ ഭാഗമാകാനും ഞാന്‍ ഉപഭോക്താക്കളോട് ആഹ്വാനം ചെയ്യുന്നു.’, പ്രധാനമന്ത്രി പറഞ്ഞു.
നാനാജി ദേശ്മുഖിന്റെ ജന്മശതാബ്ദി ആലോഷങ്ങള്‍ പ്രധാനമന്ത്രി ഉദ്ഘാടനം ചെയ്യും

ന്യൂ ഡല്‍ഹിയിലെ പുസയിലുള്ള കേന്ദ്ര കാര്‍ഷിക ഗവേഷണ ഇന്‍സ്റ്റിറ്റ്യൂട്ടില്‍ (ഐ.എ.ആര്‍.ഐ) നടക്കുന്ന നാനാജി ദേശ്മുഖിന്റെ ജന്മശതാബ്ദിവാര്‍ഷിക ആഘോഷങ്ങളുടെ ഉദ്ഘാടനചടങ്ങില്‍ നാളെ (ഒക്ടോബര്‍ 11, 2017) പ്രധാനമന്ത്രി ശ്രീ നരേന്ദ്ര മോദി പങ്കെടുക്കും. ‘സാങ്കേതികവിദ്യയും ഗ്രാമീണജീവിതവും” എന്ന വിഷയത്തിലധിഷ്ഠിതമായി സംഘടിപ്പിച്ചിരിക്കുന്ന പ്രദര്‍ശനവും പ്രധാനമന്ത്രി സന്ദര്‍ശിക്കും. നൂറില്‍പരം നല്ല സമ്പ്രദായങ്ങളും പ്രയോഗങ്ങളുമാണ് ഇവിടെ പ്രദര്‍ശിപ്പിച്ചിരിക്കുന്നത്. ഗ്രാമീണ നവീന ആശയക്കാരുമായി അദ്ദേഹം ആശയവിനിമയം നടത്തും. ചടങ്ങില്‍ നനാജി അനുസ്മരണ സ്റ്റാമ്പ് പ്രധാനമന്ത്രി പുറത്തിറക്കും. ജില്ലാ തലങ്ങളിലെ വികസന പ്രവര്‍ത്തനങ്ങള്‍ ഏകോപിപ്പിക്കാനും നിരീക്ഷിക്കാനുമുള്ള ഒരു പോര്‍ട്ടലും അദ്ദേഹം ഉദ്ഘാടനം ചെയ്യും. അതോടൊപ്പം ഗ്രാമപഞ്ചായത്തുതലത്തിലുളള ഗ്രാമീണവികസനപ്രവര്‍ത്തനങ്ങള്‍ സംബന്ധിച്ച വിവരങ്ങള്‍ ഉള്‍ക്കൊള്ളുന്ന ഗ്രാം സവാദ്-ആപ്പിനും അദ്ദേഹം തുടക്കം കുറിയ്ക്കും. വിവരങ്ങളിലൂടെ ശാക്തീകരണം- ‘സൂച്നാ സേ ശക്തീകരണ്‍’ എന്ന ആശയത്തിന്റെ അടിസ്ഥാനത്തിലാണ് ഇത് രൂപകല്‍പ്പന ചെയ്തിരിക്കുന്നത്. ഐ.എ.ആര്‍.ഐയിലെ പ്ലാന്റ് ഫിനോമിക്‌സ് സംവിധാനവും അദ്ദേഹം ഉദ്ഘാടനം ചെയ്യും. സ്വയം സഹായകസംഘങ്ങള്‍, പഞ്ചായത്തുകള്‍, ജലസംരക്ഷണ പ്രവര്‍ത്തകര്‍, പ്രധാനമന്ത്രി ആവാസ് യോജനയുടെ ഗുണഭോക്താക്കള്‍ എന്നിവരുള്‍പ്പെടെ 10,000ത്തോളം പേരടങ്ങുന്ന സദസിനെ പ്രധാനമന്ത്രി അഭിസംബോധന ചെയ്യും.
ചലച്ചിത്ര വിനോദ വ്യവസായ മേഖലയില്‍ നിന്നുള്ള പ്രതിനിധി സംഘം പ്രധാനമന്ത്രിയുമായി കൂടിക്കാഴ്ച നടത്തി

ചലച്ചിത്ര വിനോദ വ്യവസായ മേഖലയില്‍ നിന്നുള്ള ഒരു പ്രതിനിധി സംഘം മുംബൈയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയുമായി കൂടിക്കാഴ്ച നടത്തി. ചലച്ചിത്ര നിര്‍മ്മാതാക്കള്‍, വിനോദ വ്യവസായ കമ്പനികളുടെ സി.ഇ.ഒ. മാര്‍ മുതലായവര്‍ പ്രതിനിധി സംഘത്തില്‍ ഉള്‍പ്പെട്ടു. സമീപ ഭാവിയില്‍ ഇന്ത്യയെ അഞ്ച് ട്രില്ല്യണ്‍ ഡോളര്‍ സമ്പദ്ഘടനയാക്കി മാറ്റാനുള്ള പ്രധാനമന്ത്രിയുടെ ദര്‍ശനത്തിന് ശക്തമായ പിന്‍തുണ പ്രതിനിധി സംഘം ഉറപ്പ് നല്‍കി. രാജ്യത്തെ മാധ്യമ വിനോദ വ്യവസായ മേഖലയുടെ വമ്പിച്ച വളര്‍ച്ചാ സാധ്യതകള്‍ വിവരിച്ച് കൊണ്ട് ഈ ലക്ഷ്യം കൈവരിക്കുന്നതില്‍ നിര്‍ണ്ണായകമായ സംഭാവന നല്‍കാന്‍ ഈ മേഖലയ്ക്ക് കഴിയുമെന്ന് അവര്‍ ചൂണ്ടിക്കാട്ടി. ഇന്ത്യയിലെ വിനോദ വ്യവസായ രംഗത്തിന് കുറഞ്ഞതും ഏകീകൃതവുമായ ജി.എസ്.ടി നിരക്ക് ഏര്‍പ്പെടുത്താന്‍ പ്രതിനിധി സംഘം അഭ്യര്‍ത്ഥിച്ചു. വിവിധ ഉദ്യമങ്ങളിലൂടെയും, മുന്‍കൈകളിലൂടെയും വിനോദ പരിപാടികളുടെ ആഗോള തലസ്ഥാനമായി മുംബൈയെ വികസിപ്പിക്കാന്‍ പ്രതിനിധി സംഘാംഗങ്ങള്‍ ശക്തിയായി ആവശ്യപ്പെട്ടു. ലോകത്തെമ്പാടും വമ്പിച്ച ജനപ്രിയത ആര്‍ജ്ജിച്ചതാണ് ഇന്ത്യയുടെ വിനോദ വ്യവസായമെന്ന് പ്രധാനമന്ത്രി പറഞ്ഞു. ആഗോള തലത്തില്‍ ഇന്ത്യയുടെ ഉയര്‍ന്ന് വരുന്ന മൃദുശക്തി പദവിയുടെ മുഖ്യഘടകളിലൊന്നാണ് അതെന്നും അദ്ദേഹം കൂട്ടിച്ചേര്‍ത്തു. മാധ്യമ വിനോദ വ്യവസായ മേഖലയ്ക്ക് കേന്ദ്ര ഗവണ്‍മെന്റ് എല്ലാ പിന്‍തുണയും നല്‍കുമെന്നും, നിര്‍ദ്ദേശങ്ങള്‍ അനുഭാവപൂര്‍വ്വം പരിഗണിക്കുമെന്നും പ്രധാനമന്ത്രി പ്രതിനിധി സംഘത്തിന് ഉറപ്പ് നല്‍കി. ശ്രീ. അക്ഷയ് കുമാര്‍, ശ്രീ. അജയ് ദേവ്ഗണ്‍, ശ്രീ. രാകേഷ് റോഷന്‍, ശ്രീ. പ്രസൂണ്‍ ജോഷി, ശ്രീ. കരണ്‍ ജോഹര്‍, ശ്രീ. സിദ്ധാര്‍ത്ഥ റോയ് കപൂര്‍ തുടങ്ങിയവര്‍ കൂടിക്കാഴ്ചയില്‍ സന്നിഹിതരായിരുന്നു.
സുസ്ഥിര സ്മാര്‍ട്ട് സിറ്റി വികസനത്തിനുള്ള സാങ്കേതിക സഹകരണത്തിന് ഇന്ത്യയും ഡെന്മാര്‍ക്കും തമ്മില്‍ ഒപ്പുവച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം

സുസ്ഥിര സ്മാര്‍ട്ട് സിറ്റി വികസനത്തിനുള്ള സാങ്കേതിക സഹകരത്തിന് ഇന്ത്യയും ഡെന്മാര്‍ക്കും തമ്മില്‍ 2018 ഏപ്രിലില്‍ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. വിശദാംശങ്ങള്‍ സുസ്ഥിര സ്മാര്‍ട്ട് സിറ്റി വികസനത്തില്‍ ഉഭയകക്ഷി സഹകരണം പ്രോത്സാഹിപ്പിക്കുകയെന്നതാണ് ഈ ധാരണാപത്രത്തിന്റെ ഉദ്ദേശ്യം. അറിവുകള്‍, സ്ഥാപന സഹകരണം, ഗവേഷണവും വികസനവും ബന്ധപ്പെട്ട വിഷയങ്ങളിലെ വാണിജ്യ ബന്ധങ്ങള്‍ എന്നിവയുടെ കൈമാറ്റത്തിലൂടെ പരസ്പര-അന്യോന നേട്ടങ്ങള്‍ ഉണ്ടാക്കുകയെന്നതിന്റെ അടിസ്ഥാനമാണ് ധാരണാപത്രത്തിനുളളത്. സ്മാര്‍ട്ട് സിറ്റി പരിഹാരങ്ങള്‍, വാസയോഗ്യത, സുസ്ഥിരവും സംയോജിതവുമായ നഗരാസൂത്രണം, പുനര്‍വികസനവും ഭൂമിയുടെ ഉപയോഗവും, സംയോജിത ഖരമാലിന്യ പരിപാലനം, ഊര്‍ജ്ജം, കാര്യശേഷി, വിഭവസമാഹരണം ഇതിന് പുറമെ പരസ്പരം സമ്മതിച്ചിട്ടുള്ള മറ്റ് വിഷയങ്ങള്‍ എന്നിവയും സഹകരണമേഖലയില്‍ ഉള്‍പ്പെടും. നടപ്പാക്കല്‍ തന്ത്രം ഈ ധാരണാപത്രത്തിന്റെ അടിസ്ഥാനത്തില്‍ ധാരണാപത്രത്തിന്റെ ചട്ടക്കൂട്ടില്‍ വരുന്ന സഹകരണ പരിപാടികളുടെ തന്ത്രങ്ങള്‍ ആവിഷ്‌ക്കരിക്കുന്നതിനും നടപ്പാക്കുന്നതിനും ഒരു സംയുക്ത കര്‍മ്മ ഗ്രൂപ്പ് (ജോയിന്റ് വര്‍ക്കിംഗ് ഗ്രൂപ്പ്-ജെ.ഡബ്ല്യു.ജി) രൂപീകരിക്കും. ഈ സംയുക്ത കര്‍മ്മ ഗ്രൂപ്പ് പങ്കാളികള്‍ അംഗീകരിക്കുന്ന സമയങ്ങളില്‍ ഡെന്മാര്‍ക്കിലും ഇന്ത്യയിലുമായി മാറിമാറി ചേരും. പ്രധാന ഗുണഫലം ധാരണാപത്രം രണ്ടു രാജ്യങ്ങള്‍ക്കുമിടയില്‍ സുസ്ഥിര സ്മാര്‍ട്ട് സിറ്റിവികസന ഉഭയകക്ഷി സഹകരണം പ്രോത്സാഹിപ്പിക്കും. ഗുണഭോക്താക്കള്‍ ഈ ധാരണാപത്രം മാലിന്യത്തില്‍ നിന്നും ഊര്‍ജ്ജം ഉള്‍പ്പെടെയുള്ള സംയോജിത ഖര മാലിന്യ പരിപാലനം, സംയോജിത ഗതാഗത സംവിധാനം, ജലത്തിന്റേയും ശുചീകരണത്തിന്റേയും പരിപാലനം, ഊര്‍ജ്ജ കാര്യശേഷി, വിഭവസമാഹരണം എന്നീ മേഖലകളില്‍ തൊഴിലവസരങ്ങള്‍ സൃഷ്ടിക്കുമെന്ന് പ്രതീക്ഷിക്കുന്നു.
കസ്റ്റംസ് വിഷയങ്ങളില്‍ ഇന്ത്യയും ഉറുഗ്വേയും തമ്മില്‍ സഹകരണ കരാര്‍

കസ്റ്റംസ് വിഷയങ്ങളില്‍ പരസ്പരം സഹകരിക്കുന്നതിനും സഹായിക്കുന്നതിനും ഇന്ത്യയും ഉറുഗ്വേയും തമ്മില്‍ ഒരു കരാര്‍ ഒപ്പിടുന്നതിനുള്ള നിര്‍ദ്ദേശം പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകരിച്ചു. കസ്റ്റംസ് കുറ്റകൃത്യങ്ങള്‍ തടയുന്നതിനും അവയുടെ അന്വേഷണത്തിലും ബന്ധപ്പെട്ട വിവരങ്ങള്‍ ലഭിക്കുന്നതിന് ഈ കരാര്‍ സഹായിക്കും. ഇരു രാജ്യങ്ങളും തമ്മിലുള്ള വ്യാപാരം സുഗമമാക്കുന്നതിനും ചരക്കുകള്‍ കൈകാര്യം ചെയ്യുന്നത് കൂടുതല്‍ കാര്യക്ഷമമാക്കുന്നതിനും കരാര്‍ വഴിയൊരുക്കും. ഇരു രാജ്യങ്ങളും തമ്മില്‍ വ്യാപാരം നടത്തുന്ന ചരക്കുകളുടെ ഉത്ഭവം സംബന്ധിച്ച രേഖകളുടെ ആധികാരികത, വെളിപ്പെടുത്തുന്ന കസ്റ്റംസ് മൂല്യത്തിന്റെ നിജസ്ഥിതി തുടങ്ങിയവയുമായി ബന്ധപ്പെട്ട വിവര കൈമാറ്റം സംബന്ധിച്ച ഇന്ത്യന്‍ കസ്റ്റംസ് അധികൃതരുടെ ആശങ്കകള്‍ പരിഹരിക്കുന്നതിനുള്ള വ്യവസ്ഥകള്‍ കരട് കരാറില്‍ ഉള്‍പ്പെടുത്തിയിട്ടുണ്ട്.
പ്രധാനമന്ത്രി മഹാലയയിൽ ജനങ്ങൾക്ക്  ആശംസകൾ നേർന്നു

പ്രധാനമന്ത്രി ശ്രീ നരേന്ദ്ര മോദി മഹാലയത്തോടനുബന്ധിച്ച് ജനങ്ങളെ അഭിവാദ്യം ചെയ്തു.. ഒരു ട്വീറ്റിൽ പ്രധാനമന്ത്രി പറഞ്ഞു; "ശുഭോ മഹാലയ! നാം ദുർഗ്ഗയെ വണങ്ങുകയും നമ്മുടെ ഭൂമിയുടെയും, ജനങ്ങളുടെയും ക്ഷേമത്തിനായി അനുഗ്രഹം തേടുകയും ചെയ്യുന്നു. വരും നാളുകളിലും ഏവർക്കും സന്തോഷവും ആരോഗ്യവും ഉണ്ടാകട്ടെ. "
ഇന്ത്യാ- ആസ്‌ട്രേലിയ സിവില്‍ ആണവ സഹകരണം.

2015 നവംബര്‍ 13ന് നിലവില്‍ വന്ന ഇന്ത്യാ- ആസ്‌ട്രേലിയ സിവില്‍ ആണവ സഹകരണ കരാര്‍ നടപ്പാക്കുന്നതുമായി ബന്ധപ്പെട്ട ഭരണപരമായ ഒരുക്കങ്ങള്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം വിലയിരുത്തി. ഇന്ത്യയിലെ ആണവശേഷി വികസനത്തിനും ഊര്‍ജ്ജ സുരക്ഷ ശക്തിപ്പെടുത്തുന്നതിനും ലക്ഷ്യമിടുന്നതാണ് ആസ്‌ട്രേലിയയുമായുള്ള ഇന്ധന വിതരണ കരാറുകള്‍. സിവില്‍ ആണവ സഹകരണ രംഗത്ത് പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില്‍ പ്രധാന നേട്ടങ്ങളാണ് ഉണ്ടായത്. ഡിസംബര്‍ 12 ന് ജപ്പാന്‍ പ്രധാനമന്ത്രി ആബെയുടെ ഇന്ത്യന്‍ സന്ദര്‍ശനത്തിനിടെ ധാരണയായ ജപ്പാനുമായുള്ള ആണവ സഹകരണ കരാര്‍ ഈ വിഷയത്തില്‍ 5 വര്‍ഷത്തെ ചര്‍ച്ചകള്‍ക്കാണ് വിരാമമിട്ടത്.
ഇരട്ട നികുതി ചുമത്തലും നികുതി വെട്ടിപ്പും തടയുന്നതിന് ബല്‍ജിയവുമായുള്ള കരാര്‍ പുതുക്കാന്‍ അനുമതി

ആദായ നികുതിയുമായി ബന്ധപ്പെട്ട് നികുതി വെട്ടിപ്പും ഇരട്ട നികുതിയും തടയുന്നതിന് ഇന്ത്യയും ബല്‍ജിയവുമായി നിലവിലുള്ള കരാര്‍ പുതുക്കുന്നതിനുള്ള ഉടമ്പടി ഒപ്പുവയ്ക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഇരു രാജ്യങ്ങള്‍ക്കുമിടയില്‍ നികുതി സംബന്ധമായ വിവരങ്ങളുടെ കൈമാറ്റത്തിന്‍ നിലവിലുള്ള ചട്ടക്കൂട് വിപൂലീകരിക്കുന്നതാണ് ഉടമ്പടി. നികുതി പിരിക്കുന്നതിന് പരസ്പരം സഹായിക്കുന്നതിനുള്ള നിലവിലെ വ്യവസ്ഥകളും പുനരവലോകനം ചെയ്യും.
ഉറി ഭീകരാക്രമണത്തില്‍ അനുശോചനം അറിയിക്കാന്‍ അഫ്ഗാനിസ്ഥാന്‍ പ്രസിഡന്റ് പ്രധാനമന്ത്രിയെ ഫോണില്‍ വിളിച്ചു

ജമ്മുകാശ്മീരിലെ ഉറിയിലുണ്ടായ ഭീകരാക്രമണത്തില്‍ അനുശോചനം അറിയിക്കാന്‍ അഫ്ഗാനിസ്ഥാന്‍ പ്രസിഡന്റ് അഷ്‌റഫ് ഗനി ഇന്ന് പ്രധാനമന്ത്രി ശ്രീ. നരേന്ദ്ര മോദിയെ ടെലിഫോണില്‍ വിളിച്ചു. അതിര്‍ത്തിക്കപ്പുറത്തുനിന്നുള്ള ആക്രമണത്തെ ശക്തിയായി അപലപിച്ച പ്രസിഡന്റ് ഗനി, ഭീകരവാദ ഭീഷണി ഇല്ലാതാക്കാനുള്ള ഇന്ത്യയുടെ എല്ലാ പ്രവര്‍ത്തനങ്ങള്‍ക്കും അഫ്ഗാനിസ്ഥാന്റെ ഐക്യദാര്‍ഢ്യവും പിന്തുണയും അറിയിച്ചു. വീരമൃതുവരിച്ച സൈനികരുടെ കുടുംബാംഗങ്ങളോടുള്ള അനുശോചനവും പ്രസിഡന്റ് ഗനി പ്രകടിപ്പിച്ചു. അഫ്ഗാനിസ്ഥാന്റെ പിന്തുണയ്ക്ക് പ്രധാനമന്ത്രി പ്രസിഡന്റ് ഗനിയെ നന്ദി അറിയിച്ചു.
“ശുചിത്വം തന്നെ സേവനം” പരിപാടിയുടെ ഭാഗമായി പ്രധാനമന്ത്രി ഡൽഹിയിലെ സ്‌കൂളിൽ  ശ്രമദാനം നടത്തി

പ്രധാനമന്ത്രി ശ്രീ. നരേന്ദ്ര മോദി” ശുചിത്വം തന്നെ സേവനം” പരിപാടിയുടെ ഭാഗമായി ഇന്ന് ഡൽഹിയിലെ ഒരു സ്‌കൂളിൽ ശ്രമദാനം നടത്തി. “ശുചിത്വം തന്നെ സേവനം” പ്രസ്ഥാനത്തിന്റെ ഉദ്‌ഘാടനത്തോടനുബന്ധിച്ച്‌ രാജ്യത്തുടനീളമുള്ള 17 സ്ഥലങ്ങളിൽ നിന്നും സമൂഹത്തിലെ വിവിധ വിഭാഗം ആൾക്കാരുമായി വീഡിയോ കോൺഫെറെൻസിലൂടെ നടത്തിയ ആശയവിനിമയത്തിന് തൊട്ടു പിന്നാലെ, പ്രധാനമന്ത്രി സെൻട്രൽ ഡൽഹിയിലെ റാണി ഝാൻസി റോഡിലുള്ള ബാബാസാഹേബ് അംബേദ്‌കർ ഹയർ സെക്കന്ററി സ്കൂളിലേക്ക് പോയി. അവിടെ അദ്ദേഹം ബാബാസാഹേബ് അംബേദ്ക്കറുടെ പ്രതിമയിൽ പുഷ്‌പാർച്ചന നടത്തുകയും ശുചീകരണ യജ്ഞത്തിൽ പങ്ക് ചേരുകയും ചെയ്തു. സ്ക്കൂളിലെ കുട്ടികളുമായി നടത്തിയ ആശയവിനിമയത്തിൽ ശുചിത്വ പ്രവർത്തനങ്ങളിൽ പങ്കെടുക്കാൻ അദ്ദേഹം അവരെ ആഹ്വാനം ചെയ്തു. പ്രധാനമന്ത്രി സ്കൂളിലേക്കും സ്കൂളിൽ നിന്ന് തിരിച്ചും യാത്ര ചെയ്തത് സാധാരണ ഗതാഗതത്തിൽ പതിവ് പ്രോട്ടോകോളുകളൊന്നും ഇല്ലാതെ ആയിരുന്നു. പ്രധാനമന്ത്രിയുടെ യാത്രയ്‍ക്കായി യാതൊരു പ്രത്യേക സജ്ജീകരണങ്ങളും ഏർപ്പെടുത്തിയിരുന്നില്ല. പട്ടിക ജാതിക്കാരുടെ വിദ്യാഭ്യാസപരവും ,സാമൂഹികവും സാമ്പത്തികവുമായ പുരോഗതി ലക്ഷ്യമിട്ട് 1946 ൽ ഡോ . അംബേദ്‌കർ സ്വയം വാങ്ങിയതാണ് ഈ സ്കൂൾ ക്യാമ്പസ് .
പ്രധാനമന്ത്രിയുടെ മെമെന്റോകളുടെ ലേലം സമാപിക്കുന്നു; ജനങ്ങളില്‍നിന്നു സജീവ പ്രതികരണം; ലേലത്തില്‍ നിന്ന് ലഭിച്ച തുക നമാമി ഗംഗേ പദ്ധതിക്ക്

പ്രധാനമന്ത്രി നരേന്ദ്ര മോദി അധികാരമേറ്റതു മുതല്‍ ലഭിച്ച മെമെന്റോകളുടെ രണ്ടാഴ്ച നീണ്ടുനിന്ന ലേലം ശനിയാഴ്ച വൈകിട്ട് സമാപിച്ചു. ലേലത്തിന് ഇന്ത്യന്‍ ജനതയില്‍നിന്നു സജീവ പ്രതികരണമാണു ലഭിച്ചത്. രണ്ടു ഘട്ടങ്ങളോടുകൂടിയതായിരുന്നു ലേലം- നാഷണല്‍ ഗ്യാലറി ഓഫ് മോഡേണ്‍ ആര്‍ട്ടില്‍ നടന്ന രണ്ടു ദിവസത്തെ ലേലവും pmmementos.gov.in വെബ്‌സൈറ്റ് വഴിയുള്ള ഇ-ലേലവും. 1800ലധികം മെമന്റോകള്‍ വിജയകരമായി ലേലം ചെയ്യപ്പെട്ടു. ഈ ലേലത്തില്‍ നിന്നുള്ള വരുമാനം നമാമി ഗംഗയുടെ മഹത്തായ ലക്ഷ്യത്തെ പിന്തുണയ്ക്കുന്നതിനായി ഉപയോഗിക്കും. ലേലത്തിന്റെ ചില സവിശേഷതകള്‍ എന്‍.ജി.എം.എയില്‍ സംഘടിപ്പിച്ച ലേലത്തില്‍ പ്രത്യേകം കരകൗശലപ്പണി നടത്തിയ മരത്തിന്റെ ബൈക്കിന് അഞ്ചു ലക്ഷം രൂപ ലഭിച്ചു. പ്രധാനമന്ത്രി മോദി റെയില്‍വേ പ്ലാറ്റ്‌ഫോമില്‍ നില്‍ക്കുന്ന സവിശേഷമായ ചിത്രത്തിനും ഇതേ ലേലത്തുക ലഭിച്ചു. റെയില്‍വേയുമായി നരേന്ദ്ര മോദിക്കുള്ള സവിശേഷമായ ബന്ധത്തെ കലാപരമായി ചിത്രീകരിക്കുന്നതാണ് ഈ പെയ്ന്റിങ്. ഇ-ലേലത്തിനിടെ ചില സവിശേഷ ബിഡ്ഡുകള്‍ ലഭിച്ചിരുന്നു. 5000 രൂപ അടിസ്ഥാന വിലയുള്ള ശിവന്റെ ഒരു പ്രതിമ ലേലം ചെയ്യപ്പെട്ടതു 10 ലക്ഷം രൂപയ്ക്കാണ്; അതായത് 200 ഇരട്ടി വിലയ്ക്ക്. 4000 രൂപ വില വരുന്ന തടിയില്‍ നിര്‍മിച്ച അശോക സ്തംഭത്തിനു ലേലത്തില്‍ 13 ലക്ഷം രൂപ ലഭിച്ചു. അസമിലെ മജൂലിയില്‍നിന്നു ലഭിച്ച, 2000 രൂപ അടിസ്ഥാന വിലയുള്ള പരമ്പരാഗത ‘ഹൊറായ്’ (അസം സംസ്ഥാനത്തിന്റെ പരമ്പരാഗത ചിഹ്നമായ ഒരു സ്റ്റാന്‍ഡ്) ഇതു 12 ലക്ഷം രൂപയ്ക്കാണു ലേലത്തില്‍ പോയത്. എസ്.ജി.പി.സി. അമൃത്‌സറില്‍നിന്നു ലഭിച്ച 10,000 രൂപ വിലവരുന്ന ‘ദിവ്യത്വം’ എന്നു രേഖപ്പെടുത്തിയ മെമെന്റോയ്ക്കു ലേലത്തില്‍ 10.1 ലക്ഷം രൂപ ലഭിച്ചു. 4,000 രൂപ അടിസ്ഥാനവിലയുള്ള ഗൗതമബുദ്ധന്റെ പ്രതിമ ലേലം ചെയ്യപ്പെട്ടത് 7 ലക്ഷം രൂപയ്ക്കാണ്. നേപ്പാളിലെ മുന്‍ പ്രധാനമന്ത്രിയായ ശ്രീ. സുശീല്‍ കൊയ്‌രാളയില്‍ നിന്ന് ലഭിച്ച ഒരു സിംഹത്തിന്റെ പിച്ചളപ്രതിമയ്ക്ക് 5.20 ലക്ഷം രൂപ ലഭിച്ചു. വെള്ളിപ്പൂത്താല(കലാഷ്)ത്തിന് 10,000 രൂപയാണ് അടിസ്ഥാന വിലയെങ്കില്‍ ലേലത്തില്‍ കിട്ടിയത് ആറു ലക്ഷം രൂപയ്ക്കാണ്. മറ്റു പല മെമെന്റോകള്‍ക്കും ഇതുപോലെ, അടിസ്ഥാന വിലയേക്കാള്‍ എത്രയോ ഇരട്ടി തുക ലേലത്തിലൂടെ ലഭിച്ചു. ഗുജറാത്ത് മുഖ്യമന്ത്രിയായിരുന്ന കാലത്തു പ്രധാനമന്ത്രി മോദി തനിക്കു ലഭിച്ച മെമെന്റോകള്‍ ലേലത്തിലൂടെ കൈമാറുകയും അതുവഴി ലഭിക്കുന്ന പണം പെണ്‍കുട്ടികളുടെ വിദ്യാഭ്യാസത്തിനു നീക്കിവെക്കുകയും ആയിരുന്നു ചെയ്തിരുന്നത്. അതേ പാത പിന്‍തുടര്‍ന്ന അദ്ദേഹം ഇപ്പോള്‍ ലേലത്തിലൂടെ ലഭിക്കുന്ന തുക വിശുദ്ധ ഗംഗയെ വൃത്തിയാക്കാനുള്ള ഫണ്ടിലേക്കു കൈമാറാനാണു തീരുമാനിച്ചിരിക്കുന്നത്.
ഒ.ആര്‍.ഒ.പി. അഞ്ചു വര്‍ഷം പൂര്‍ത്തിയാക്കുന്ന വേളയില്‍ പ്രധാനമന്ത്രി മുതിര്‍ന്ന സൈനികരുടെ സേവനങ്ങളെ അഭിവാദ്യം ചെയ്തു

ഒ.ആര്‍.ഒ.പി. നടപ്പാക്കപ്പെട്ട് അഞ്ചു വര്‍ഷം പൂര്‍ത്തിയാകുന്ന ദിവസമായ ഇന്നു പ്രധാനമന്ത്രി ശ്രീ. നരേന്ദ്ര മോദി മുതിര്‍ന്ന സൈനികരുടെ സേവനങ്ങള്‍ക്ക് അഭിവാദ്യം അര്‍പ്പിച്ചു. 'അഞ്ചു വര്‍ഷംമുന്‍പ് ഈ ദിവസമാണ് രാജ്യത്തെ ധീരതയോടെ സംരക്ഷിക്കുന്ന മഹാന്‍മാരായ നമ്മുടെ സൈനികരുടെ ക്ഷേമം ഉറപ്പുവരുത്തുന്നതിനായി ഇന്ത്യ ചരിത്രപരമായ ചുവടുവെച്ചത്. ഒ.ആര്‍.ഒ.പി. അഞ്ചു വര്‍ഷം പൂര്‍ത്തിയാക്കുന്ന ചരിത്രപരമായ മുഹൂര്‍ത്തമാണ് ഇത്. ശ്രദ്ധേയമായ സേവനത്തിനു ഞാന്‍ മുതിര്‍ന്ന സൈനികരെ അഭിവാദ്യംചെയ്യുന്നു', പ്രധാനമന്ത്രി പറഞ്ഞു.
അന്താരാഷ്ട്ര സൗരോര്‍ജ്ജ സഖ്യവുമായി കരാര്‍ ഒപ്പുവച്ചതിന് കേന്ദ്രമന്ത്രിസഭയുടെ അംഗീകാരം

അന്താരാഷ്ട്ര സൗരോര്‍ജ്ജ സഖ്യത്തിന്റെ (ഐ.എസ്.എ) ചട്ടക്കൂട് അംഗീകരിച്ചുകൊണ്ടുള്ള കരാറില്‍ ഒപ്പുവയ്ക്കാനുള്ള പാരമ്പര്യേതര, പുനരുല്‍പ്പാദന ഊര്‍ജ്ജ മന്ത്രാലയത്തിന്റെ നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാല്യ പ്രാബല്യത്തോടെ അംഗീകാരം നല്‍കി. പാരീസില്‍ കാലാവസ്ഥ ഉച്ചകോടി 2015 നവംബര്‍ 30 നാണ് ഇന്ത്യന്‍ പ്രധാനമന്ത്രിയും ഫ്രാന്‍സ് പ്രസിഡന്റും ചേര്‍ന്ന് അന്താരാഷ്ട്ര സൗരോര്‍ജ്ജ സഖ്യത്തിന് തുടക്കമിട്ടത്. ഏകോപിച്ചുള്ള ഗവേഷണം കുറഞ്ഞ ചെലവില്‍ സാമ്പത്തികം ലഭ്യമാക്കാന്‍ വന്‍തോതിലുള്ള വിന്യസനം എന്നിവ ലക്ഷ്യമിട്ട് സൗരോര്‍ജ്ജ വിഭവമുള്ള 121 രാജ്യങ്ങളെ ഒരു കുടക്കീഴില്‍ കൊണ്ടുവരാനാണ് അന്താരാഷ്ട്ര സൗരോര്‍ജ്ജ സഖ്യം ലക്ഷ്യമിട്ടത്. ഐ.എസ്.എ. ഹെഡ്ക്വാര്‍ട്ടേഴ്‌സിന്റെ ശിലാസ്ഥാപന കര്‍മ്മം ഹരിയാനയിലെ ഗുഡ്ഗാവിലുള്ള ഗ്വാള്‍പഹാരിയില്‍ നടന്നു കഴിഞ്ഞു. കാലാവസ്ഥ, പുനരുല്‍പ്പാദന ഊര്‍ജ്ജം സംബന്ധിച്ച കാര്യങ്ങളില്‍ നേതൃസ്ഥാനത്തെത്താന്‍ ഐ.എസ്.ഐ ഇന്ത്യയെ സഹായിക്കും. ഇതുവരെ 25 രാഷ്ട്രങ്ങളാണ് അന്താരാഷ്ട്ര സൗരോര്‍ജ്ജ സഖ്യത്തിന്റെ കരാറില്‍ ഒപ്പുവച്ചത്.
{ഗാമവികസനത്തിലൂടെ ഭാരത വികസനം ദൗത്യത്തിന്റെ ഉദ്ഘാടനം ഡോ. ബി. ആര്.അംബേദ്ക്കറുടെ 125-ാം ജന്മ വാര്ഷികത്തില് പ്രധാനമന്ത്രി നിര്വഹിച്ചു.

ഇന്ത്യന് ഭരണഘടന ശില്പി ഡോ. ബാബാ സാഹിബ് അംബേദ്ക്കറുടെ 125-ാം ജന്മ വാര്ഷിക ദിനത്തില് അദ്ദേഹത്തിന്റെ ജന്മസ്ഥലമായ മോയില് പ്രധാനമന്ത്രി ശ്രീ. നരേന്ദ്ര മോദി പുഷ്പാര്ച്ചന നടത്തി. പിന്നീട് മോയില് നടന്ന ഒരു പൊതുസമ്മേളനത്തില് വച്ച് ”ഗ്രാമ വികസനത്തിലൂടെ ഭാരതത്തിന്റെ ഉദയം” എന്ന ദൗത്യം പ്രധാനമന്ത്രി ഉദ്ഘാടനം ചെയ്തു. ഈ ശൂഭകരമായ ദിനത്തില് മോയിലെത്താന് കഴിഞ്ഞത് തന്റെ വിശേഷഭാഗ്യമാണെന്ന് പ്രധാനമന്ത്രി പറഞ്ഞു. സമൂഹത്തിലെ അനീതികള്ക്കെതിരെയാണ് ഡോ. അംബേദ്ക്കര് പോരാടിയതെന്ന് പ്രധാനമന്ത്രി അനുസ്മരിച്ചു. സമത്വത്തിനും അന്തസ്സിനും വേണ്ടിയുള്ളതായിരുന്നു ആ പോരാട്ടമെന്ന് പ്രധാനമന്ത്രി പറഞ്ഞു. ഈ മാസം 14 മുതല് 24 വരെ നടക്കുന്ന ”ഗ്രാമ വികസനത്തിലൂടെ ഭാരതത്തിന്റെ ഉദയം” എന്ന പദ്ധതിയുടെ കേന്ദ്ര ബിന്ദു ഗ്രാമങ്ങളില് നടത്തേണ്ട വികസന പ്രവര്ത്തനങ്ങളാണെന്ന് പ്രധാനമന്ത്രി പറഞ്ഞു. ഇക്കൊല്ലത്തെ കേന്ദ്ര ബജറ്റ് കര്ഷകര്ക്കും ഗ്രാമങ്ങള്ക്കുമായിട്ടാണ് സമര്പ്പിച്ചിട്ടുള്ളതെന്ന് അദ്ദേഹം ചൂണ്ടിക്കാട്ടി. കേന്ദ്ര ഗവണ്മെന്റിന്റെ ചില വികസന സംരംഭങ്ങളെ പരാമര്ശിക്കവെ, 1000 ദിവസത്തെ സമയപരിധി വച്ച് കൊണ്ട് 18,000 ഗ്രാമങ്ങള് വൈദ്യുതീകരിച്ച് വരികയാണ്. ഈ ലക്ഷ്യത്തിലേയ്ക്കുള്ള പുരോഗതി ജി.എ.ആര്.വി ആപ്പിലൂടെ ജനങ്ങള്ക്ക് കാണാന് സാധിക്കും. ഗ്രാമങ്ങളില് ഡിജിറ്റല് കണ്ക്ടിവിറ്റി അത്യന്താപേഷിതമാണെന്ന് അദ്ദേഹം പറഞ്ഞു. കര്ഷകരുടെ വരുമാനം ഇരട്ടിപ്പിക്കുന്നതിനുള്ള ലക്ഷ്യത്തെ കുറിച്ച് പരാമര്ശിക്കവെ ഗ്രാമീണ ജനങ്ങളുടെ വാങ്ങല് ശേഷി വര്ദ്ധിച്ചാല് അത് ഇന്ത്യന് സമ്പദ്ഘടനയെ ശക്തിപ്പെടുത്തുമെന്ന് അദ്ദേഹം പറഞ്ഞു. പഞ്ചായത്ത് രാജ് സ്ഥാപനങ്ങള് ഊര്ജ്ജസ്വലമാക്കണമെന്ന് പ്രധാനമന്ത്രി നിര്ദ്ദേശിച്ചു.
കായിക മേഖലയില്‍ സഹകരണത്തിന് കസാഖ്സ്ഥാനും, തുര്‍ക്ക്‌മെനിസ്ഥാനുമായി ധാരണാ പത്രം

കായിക രംഗത്തെ സഹകരണത്തിന് കസാഖ്സ്ഥാനും, തുര്‍ക്ക്‌മെനിസ്ഥാനുമായി ഒപ്പിട്ട ധാരണാ പത്രത്തിന് കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അനുമതി നല്‍കി. ഇക്കൊല്ലം ജൂലൈയിലാണ് ധാരണാപത്രം ഒപ്പ് വച്ചത്. സ്‌പോര്‍ട്‌സ് സയന്‍സ,് സ്‌പോര്‍ട്‌സ് മെഡിസിന്‍്, കോച്ചിംഗ് സങ്കേതങ്ങള്‍ എന്നിവ സംബന്ധിച്ച പരിജ്ഞാനവും, പരിചയവും വിപുലമാക്കാന്‍ ലക്ഷ്യമിട്ടിട്ടുള്ളതാണ് ഈ ധാരണാ പത്രം. ഇന്ത്യന്‍ കായിക താരങ്ങള്‍ക്ക് അന്താരാഷ്ട്ര ടൂര്‍ണ്ണമെന്റുകളിലെ പ്രകടനം മെച്ചപ്പെടുത്താനും ഇതു സഹായിക്കും.
നാഷണല്‍ ഇന്‍സ്റ്റിറ്റ്യൂട്ട് ഓഫ് സെക്യൂരിറ്റീസ് മാര്‍ക്കറ്റ്‌സി(എന്‍.ഐ.എസ്.എം.)ന്റെ പാടല്‍ഗംഗ ക്യാംപസ് ഉദ്ഘാടനവേളയില്‍ പ്രധാനമന്ത്രി നടത്തിയ പ്രസംഗത്തിലെ പ്രസക്ത ഭാഗങ്ങള്‍

ഈ ക്യാംപസ് ഉദ്ഘാടനം ചെയ്യാന്‍ ഇന്ന് ഇവിടെ എത്തിച്ചേരാന്‍ സാധിച്ചതില്‍ സന്തോഷമുണ്ട്. ആഗോള സമ്പദ്‌വ്യവസ്ഥ ഇടിവു നേരിട്ടുകൊണ്ടിരിക്കുന്ന നാളുകളാണ് ഇത്. വികസിത രാഷ്ട്രങ്ങളും വികസ്വര വിപണികളും വളര്‍ച്ചക്കുറവിനെ അഭിമുഖീകരിക്കുകയാണ്. മറ്റിടങ്ങളിലെ സ്ഥിതി ഇതാണെങ്കില്‍ ഇന്ത്യ വളര്‍ച്ചയുടെ കേന്ദ്രമായാണു മുന്നേറുന്നത്. ലോകത്തിലെ ഏറ്റവും വലിയ വളര്‍ച്ച ഇന്ത്യക്ക് ആയിരിക്കുമെന്നാണു വിലയിരുത്തപ്പെടുന്നത്.
ഡോ. രാജേന്ദ്ര പ്രസാദിന്റെ ജയന്തി ദിനത്തിൽ പ്രധാനമന്ത്രിയുടെ ആദരാഞ്ജലി

ഇന്ത്യയുടെ ആദ്യ രാഷ്ട്രപതി ഡോ. രാജേന്ദ്ര പ്രസാദിന് അദ്ദേഹത്തിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലി കൾ അർപ്പിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു ; സ്വതന്ത്ര ഇന്ത്യയുടെ പ്രഥമ രാഷ്ട്രപതിയും അതുല്യ പ്രതിഭയുമായ ഭാരതരത്‌ന ഡോ. രാജേന്ദ്ര പ്രസാദിന് അദ്ദേഹത്തിന്റെ ജന്മവാർഷിക ത്തിൽ ആദരാഞ്ജലികൾ. രാജ്യത്തിന്റെ സ്വാതന്ത്ര്യസമരത്തിന് സവിശേഷമായ സംഭാവനകൾ നൽകി. ദേശീയതാൽപ്പര്യത്തിന് വേണ്ടി സമർപ്പിച്ച അദ്ദേഹത്തിന്റെ ജീവിതം എന്നും പ്രചോദനത്തിന്റെ ഉറവിടമായി നിലനിൽക്കും."